**РЕШЕНИЯ от ПРОТОКОЛ №12**

**29. 11. 2022 г.**

**ОТНОСНО:** *Приемане на Дневен ред на заседанието на Общински съвет – Момчилград, което се проведе на 29.11. 2022 г.*

**ВНОСИТЕЛ:** Ерсин Юмер – Председател на Общински съвет – Момчилград

**РЕШЕНИЕ №160**

**Общински съвет - Момчилград реши:**

Проекто - дневния ред на заседанието, което се проведе на 29.11.2022 г. да стане дневен ред.

**ОТНОСНО:** *Докладна записка с Вх. №235/16.11.2022г.- Приемане на Анализ на потребностите от подкрепа за личностно развитие на деца и ученици от община Момчилград.*

**ВНОСИТЕЛ:** Илкнур Кязим **-** кмет на община Момчилград

**РЕШЕНИЕ №161**

**На основание чл. 21, ал. 2 и чл. 17, ал. 1, т. 3 от ЗМСМА, във връзка с чл. 196, ал. 3 от Закона за предучилищното и училищното образование, Общински съвет – Момчилград реши:**

1. Приема Анализ на потребностите от подкрепа за личностно развитие на децата и учениците от община Момчилград.

2. Възлага на Кмета на община Момчилград да предостави приетия по т. 1 Анализ на Областния управител, в срок до 07.12.2022 г.

**Виж:** *Приложения*

**ОТНОСНО:** *Докладна записка с Вх. №237/17.11.2022г.- Кандидатстване на община Момчилград с проектно предложение* ***„Реконструкция и рехабилитация на пътища в община Момчилград“*** *по процедура чрез подбор на проектни предложения №BG06RDNP001-7.019 – Пътища „Строителство, реконструкция и/или рехабилитация на съществуващи общински пътища и съоръжения и принадлежности към тях“ по подмярка 7.2. „Инвестиции в създаването, подобряването или разширяването на всички видове по мащаби инфраструктура“ от мярка 7 „Основни услуги и обновяване на селата в селските райони“ от ПРСР за периода 2014-2020 г.*

**ВНОСИТЕЛ:** Илкнур Кязим **-** кмет на община Момчилград

**РЕШЕНИЕ №162**

**На основание чл. 21, ал. 2 във връзка с ал. 1, т. 23 от Закона за местното самоуправление и местната администрация, Общински съвет - Момчилград:**

1.Дава съгласие Община Момчилград да кандидатства с проектно предложение **„Реконструкция и рехабилитация на пътища в община Момчилград“,** по реда на Условията за кандидатстване с проектни предложения за предоставяне на безвъзмездна финансова помощ по Процедура чрез подбор № BG06RDNP001-7.019 - Пътища „Строителство, реконструкция и/или рехабилитация на съществуващи общински пътища и съоръженията и принадлежностите към тях“ по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от Програмата за развитие на селските райони за периода 2014 – 2020 г;

2.Възлага на кмета на община Момчилград да предприеме и извърши всички необходими правни и фактически действия, в това число да вземе всички необходими решения в границите на своите правомощия относно подготовката и комплектуването на горепосоченото проектно предложение, както и при последващата му реализация;

3.Декларира, че дейностите по описания проект съответстват на приоритетите на Общинския план за развитие 2014 – 2020 г., както и на Плана за интегрирано развитие на община Момчилград 2021 – 2027 г.

**ОТНОСНО:** *Докладна записка с Вх. №238/17.11.2022г.- Кандидатстване на община Момчилград с проектно предложение* ***„Подобряване на енергийната ефективност на сградата на ДГ „Щастливо детство“ –гр.Момчилград“*** *по процедура чрез подбор на проектни предложения №BG06RDNP001-7.020 – Енергийна ефективност „Реконструкция, ремонт, оборудване и/или обзавеждане на общински сгради, в които се предоставят обществени услуги, с цел подобряване на тяхната енергийна ефективност“ по подмярка 7.2. „Инвестиции в създаването, подобряването или разширяването на всички видове по мащаби инфраструктура“ от мярка 7 „Основни услуги и обновяване на селата в селските райони“ от ПРСР за периода 2014-2020 г.*

**ВНОСИТЕЛ:** Илкнур Кязим **-** кмет на община Момчилград

**РЕШЕНИЕ №163**

**На основание чл. 21, ал. 2 във връзка с ал. 1, т. 23 от Закона за местното самоуправление и местната администрация, Общински съвет - Момчилград:**

1.Дава съгласие Община Момчилград да кандидатства с проектно предложение **„Подобряване на енергийната ефективност на сградата на ДГ „Щастливо детство“ - гр. Момчилград“** по реда на Условията за кандидатстване с проектни предложения за предоставяне на безвъзмездна финансова помощ по Процедура чрез подбор № BG06RDNP001-7.020 – Енергийна ефективност „Реконструкция, ремонт, оборудване и/или обзавеждане на общински сгради, в които се предоставят обществени услуги, с цел подобряване на тяхната енергийна ефективност“ по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от Програмата за развитие на селските райони за периода 2014 – 2020 г.

2. Възлага на кмета на община Момчилград да предприеме и извърши всички необходими правни и фактически действия, в това число да вземе всички необходими решения в границите на своите правомощия относно подготовката и комплектуването на горепосоченото проектно предложение, както и при последващата му реализация;

3. Декларира, че дейностите по описания проект съответстват на приоритетите на Общинския план за развитие 2014 – 2020 г., както и на Плана за интегрирано развитие на община Момчилград 2021 – 2027г.

**ОТНОСНО:** *Докладна записка с Вх. №233/16.11.2022г.- Кандидатстване на община Момчилград с проектно предложение по процедура BG05SFPR002-2.001 – „Грижа в дома“, приоритет 2: „Социално включване и равни възможности“ на Оперативна програма „Развитие на човешките ресурси“ 2021-2027 година.*

**ВНОСИТЕЛ:** Илкнур Кязим **-** кмет на община Момчилград

**РЕШЕНИЕ №164**

**На основание чл. 21, ал. 1, т. 23 и ал. 2, чл. 17,а ал. 1 т. 7 от ЗМСМА, и във връзка с чл.25, ал. 1 и ал. 2 от Закона за социалните услуги, Общински съвет – Момчилград реши:**

1. Дава съгласие Община Момчилград да кандидатства с проектно предложение по процедура BG05SFPR002-2.001 – „Грижа в дома“, приоритет 2: „Социално включване и равни възможности“ на Оперативна програма „Развитие на човешките ресурси“ 2021-2027 година.

2. Упълномощава кмета на община Момчилград да изготви и подаде в срок проектно предложение по процедурата.

3. Възлага на кмета на община Момчилград да предприеме необходимите действия във връзка с изпълнението на настоящото решение.

**ОТНОСНО:** *Докладна записка с Вх. №243/18.11.2022г.- Учредяване право на строеж за изграждане на БКТП 20/0,4kV (трафопост) в УПИ 1, кв.55 по действащия ПУП на Момчилград.*

**ВНОСИТЕЛ:** Илкнур Кязим **-** кмет на община Момчилград

**РЕШЕНИЕ №165**

**Общински съвет - Момчилград на основание чл. 21, ал. 1, т. 8, чл. 27, ал. 4 и ал. 5 от ЗМСМА, чл. 62, ал. 2 от Закона за енергетиката, чл. 8, ал. 9, чл. 37, ал. 4, т. 4, чл. 41, ал. 2 от ЗОС и във връзка с чл. 60, ал. 1, т. 4 от Наредбата за реда за придобиване, управление и разпореждане с общинско имущество реши:**

***1. Актуализира Раздел ІІІ . В. «Имоти, върху които община Момчилград има намерение да учреди право на строеж»*** от Програмата за управление и разпореждане с имоти-общинска собственост в община Момчилград през 2022 година с нов имот под №5

Учредяване право на строеж за изграждане на нов БКТП 20/0,4 кV с площ на застрояване 6.30 кв.м. и обща площ /сервитут/ 64 кв.м. в УПИ І, кв.55 по действащия ПУП на Момчилград, одобрен със заповед №367/12.12.1988г., целият с площ 4 840 кв.м., актуван с АЧОС №901 от 22. 06. 2011г., вписан в Службата по вписвания Дв.вх.рег. №898/27.06.2011г.

2. Дава съгласието си за учредяване възмездно право на строеж в полза на **“Електроразпределение Юг“ EАД гр.Пловдив, КЕЦ Момчилград** за изграждане на нов БКТП 20/0, 4 кV с площ на застрояване 6.30 кв.м. и обща площ /сервитут/ 64 кв.м. в УПИ І, кв.55 по действащия ПУП на Момчилград, одобрен със заповед № 367/12.12.1988г. , целият с площ 4840 кв. м., актуван с АЧОС №901 от 22. 06. 2011г., вписан в Службата по вписвания Дв. вх. рег. №898/27. 06. 2011г.

3. На основание чл. 41, ал. 2 от Закона за общинската собственост ОбС одобрява оценката изготвена от лицензиран оценител в размер на **3 700 лв.**

Сделката не се облага с ДДС.

4. Възлага на кмета на общината на основание чл.37, ал.7 от ЗОС да издаде заповед и сключи договор за учредяване правото на строеж по т.2 и т.3 от настоящото решение.

**ОТНОСНО:** *Докладна записка с Вх. №242/18.11.2022г.- Одобряване на проект на ПУП-ПП за обект: „„Подземно електрозахранващо кабелно трасе, чрез изграждане на КЛ 20 kV от същ. стълб №5 ТП/БКТП, изв. ВС, възлова станция, КЛ/ВЛ ЗАГОРСКО, п/ст Момчилград, нови БКТП, разположени на имотните граници по ПИ с идент. 86030.18.20 и 86030.18.18””, с трасе преминаващо през ПИ с идент. 65961.1.54 и 86030.17.79 по КККР на с. Върхари, общ. Момчилград, извън границите на урбанизираните територии съгласно чл. 129, ал. 1 от ЗУТ.*

**ВНОСИТЕЛ:** Илкнур Кязим **-** кмет на община Момчилград

**РЕШЕНИЕ №166**

**На основание чл. 21, ал. 1, т. 11 от ЗМСМА, чл. 129, ал. 1 от ЗУТ, Общински съвет - Момчилград реши:**

Одобрява проект на подробен устройствен план - парцеларен план за елементите на техническата инфраструктура (ПУП-ПП) за обект: „Подземно електрозахранващо кабелно трасе, чрез изграждане на КЛ 20 kV от същ. стълб №5 ТП/БКТП, изв. ВС, възлова станция, КЛ/ВЛ ЗАГОРСКО, п/ст Момчилград, нови БКТП, разположени на имотните граници по ПИ с идентификатори 86030.18.20 и 86030.18.18”, с трасе преминаващо през ПИ с идентификатори 65961.1.54 и 86030.17.79 по КККР на с. Върхари, общ. Момчилград, извън границите на урбанизираните територии.

**ОТНОСНО:** *Докладна записка с Вх. №241/17.11.2022г.- Разрешение за изработване на проект на ПУП-ПП преминаващ през ПИ с идент. 48996.57.12, 48996.57.11 и 48996.68.26 към ПУП-ПЗ за ПИ с идентификатор 48996.68.28 за обект: „Външно ел. захранване с дължина 8м. за ПУП-ПЗ за ПИ с идентификатор 48996.68.28 по КККР на гр. Момчилград”, извън границите на урбанизираните територии съгласно чл. 124а, ал. 1 от ЗУТ.*

**ВНОСИТЕЛ:** Илкнур Кязим **-** кмет на община Момчилград

**РЕШЕНИЕ №167**

**На основание чл. 21, ал. 1, т. 11 от ЗМСМА, чл. 124а, ал. 1 от ЗУТ, Общински съвет - Момчилград реши:**

Разрешава на С. Д. Д. и Г. А. Д. изработването на проект на подробен устройствен план - парцеларен план за елементите на техническата инфраструктура (ПУП-ПП) преминаващ през ПИ с идент. 48996.57.12, 48996.57.11 и 48996.68.26 към ПУП-ПЗ (Подробен устройствен план – план за застрояване) за ПИ с идентификатор 48996.68.28 за обект: „Външно ел. захранване с дължина 8м. за ПУП-ПЗ (Подробен устройствен план – план за застрояване) за ПИ с идентификатор 48996.68.28 по КККР на гр. Момчилград.

**ОТНОСНО:** *Докладна записка с Вх. №239/17.11.2022г.- Актуализация на Програма за управление и разпореждане с поземлени имоти общинска собственост в община Момчилград.*

**ВНОСИТЕЛ:** Илкнур Кязим **-** кмет на община Момчилград

**РЕШЕНИЕ №168**

**Общински съвет - Момчилград, на основание чл. 21, ал. 1, т. 8, чл. 27, ал. 4 и чл. 5 от ЗМСМА, чл. 8, ал. 9 от Закона за общинската собственост и чл. 9, ал.1 от Наредбата за условията и реда за придобиване, управление и разпореждане със земи от общински поземлен фонд община Момчилград реши:**

1. Актуализира Програмата за управление и разпореждане с поземлени имоти общинска собственост за 2022 г., както следва:

**В Раздел ІІ, т. 1 “Описание на имотите, които общината предлага за дългосрочно наемане от 5 до 10 години” се добавя:**

|  |  |  |  |  |  |  |
| --- | --- | --- | --- | --- | --- | --- |
| **№ по ред** | **землище/**  **местност** | **АЧОС** | **кадастрален № на имота** | **площ/дка** | **НТП** | **категория** |
| 33 | Горско Дюлево | 3491/05.10.2021 | 17186.42.11 | 0,612 | нива | девета |

2. Упълномощава Кмета на общината да предприеме всички действия за актуализиране и реализиране на годишната програма за 2022 г.

**ОТНОСНО:** *Докладна записка с Вх. №234/16.11.2022г.-Одобряване на мерки за предотвратяване и намаляване на разпространението на COVID-19 на територията на община Момчилград и разпределение на средствата по Постановление на МС №326 / 12.10.2021 г.*

**ВНОСИТЕЛ:** Илкнур Кязим **-** кмет на община Момчилград

**РЕШЕНИЕ №169**

**На основание чл. 21, ал. 1, т. 6, чл. 27, ал. 4 и ал. 5 от ЗМСМА, чл. 94, ал. 3, т. 6 и чл. 128, ал. 1 от ЗПФ, чл. 28 от Наредбата за условията и реда за съставяне на тригодишна бюджетна прогноза за местните дейности и за съставяне, приемане, изпълнение и отчитане на бюджета на община Момчилград, Общински съвет – Момчилград реши:**

1. ОбС – Момчилград разпределя средства за разходи за предотвратяване и намаляване на разпространението на COVID-19 на територията на община Момчилград, като актуализира бюджета на общината за 2022 година, както следва:

1.1. Увеличава плана в следните дейности и подпараграфи на ЕБК:

**- „Чистота”** – местна дейност 623 – общо 34 892 лева, в т.ч.

§ 01-01 – заплати по трудови правоотношения 988 лева,

§05-00 – осигуровки от работодател – 190 лева,

§10-15 – разходи за материали – 2 230 лева,

§10-16 – разходи за вода, горива – 15 000 лева,

§10-20 – външни услуги – 6 746 лева и

§10-30 – текущ ремонт – 9 738 лева;

**- „Озеленяване”** – местна дейност 622 – 780 лева по § 10-15 - материали;

**- „ВиК”** – местна дейност 603 – общо 2 203 лева, в т.ч.§10-16 – разходи за вода, горива – 259 лева и 1 944 лева по § 10-20 – външни услуги.

1.2. Намалява плана на §52-04 –– придобиване на транспортни средства в местна дейност „Домашен социален патронаж”с 15 000 лева.

1.3. Намалява плана на §10-98 – други разходи, некласифицирани в другите параграфи и подпараграфи в местна дейност „Други по здравеопазването” с 22 875 лева.

**ОТНОСНО:** *Докладна записка с Вх. №240/17.11.2022г.- Актуализация на бюджета на община Момчилград за 2022 г.*

**ВНОСИТЕЛ:** Илкнур Кязим **-** кмет на община Момчилград

**РЕШЕНИЕ №170**

**ОбС – Момчилград, на основание чл. 21, ал. 1, т. 6, чл. 27, ал. 4 и ал. 5 от ЗМСМА, чл.124, ал. 2 от ЗПФ, чл.43 от ПМС 31/17.03.2022 г. и чл. 28, ал. 2 от Наредбата за условията и реда за съставяне на бюджетна прогноза за местни дейности за следващите три години, за съставяне, приемане, изпълнение и отчитане на общинския бюджет на община Момчилград, реши:**

Актуализира бюджета на общината за 2022 година, както следва:

- намалява от делегирана държавна дейност 239 „Други дейности по вътрешната сигурност”:

∙ § 10-15 – материали – 3 000 лева;

∙ § 10-16 – вода, горива, енергия – 1 000 лева;

∙ § 10-20 – външни услуги – 2 000 лева;

∙ § 10-30 – текущ ремонт – 3 000 лева;

∙ § 10-51 – командировки в страната – 1 000 лева;

- увеличава § 10-30 – текущ ремонт в делегирана държавна дейност 311 „Детски градини” с 10 000 лева.

**ОТНОСНО:** *Докладна записка с Вх. №245/23.11.2022г.- Предложение за промяна в наименованието на общински пътища на територията на община Момчилград.*

**ВНОСИТЕЛ:** Илкнур Кязим **-** кмет на община Момчилград

**РЕШЕНИЕ №171**

**На основание чл. 21, ал. 1, т. 8 и т. 13, чл. 27, ал. 4 и ал. 5 от ЗМСМА, във връзка с Решение №959/31.12.2018 г. на Министерски съвет, Общински съвет – Момчилград реши:**

Упълномощава кмета на община Момчилград да извърши съответните действия по промяна на наименование на утвърдени общински пътища на територията на община Момчилград за Общински път с наименование KRZ 2421/ KRZ 2420, Момчилград – Садовица/ махала Градинка, включен в Решение №155 от 14.03. 2009 г. на Министерски съвет, като местен общински път.

**ПРЕДСЕДАТЕЛ: (П)**

**(Ерсин Юмер)**